—232 
HIRTELLA FILIFORMIS. ras.rxix. 
H. floribus octandris, racemis axillaribus terminalibusque, elongatis, laxis, pubescentibus, 
folis subsessilibus, distichis, oblongis, acuminatis, obtusis, basi rotundatis, coriaceis, 
utrinque nitidis, costa media subtus ramulisque pubescente. 
Habitat in. America tropica, 
DESCRIPTIO. 
Rami teretes, glabri, cortice cinereo — fuscescente obtecti. Ramuli angulo acuto patentes, 
teretes, flexuosi, pilis simplicibus adpressis rufescentibus vestiti, internodiis semipollicem non 
superantibus. Folia usque bipollicaria, octo lineas lata, petiolo linea breviore tereti pube- 
scenteinarticulato instructa, sparsa, disticha, oblonga, acuminata, obtusa, integerrima, basi ro- 
tundato - obtusa, coriacea, sempervirentia, utrinque nitida, subtus pallidiora, costa media utrin- 
que sed subtus magis prominula et pubescente, nervis pinnatis subtus parum prominulis, infi- 
mis pilis quibusdam aspersis, venis reticulatis tenuissimis. Stipulae petiolares, setaceae, pu- 
bescentes, fere sesquilineam longae, deindedeciduae. Racemiaxillares et terminales, solitarii, 
erecti, bi-quadripollicares, multiflori, pedunculati, laxi, flexuosi, juniores filiformes flac- 
cidi, Pedunculus usque pollicaris, teres, pilis adpressis rufescentibus pubescens. Rachis iis- 
dem pilis vestita, angulata, deinde floribus inferioribus delapsis inferne cicatrisata. Bracteae 
setaceae, pubescentes, patentissimae, lineam longae, deciduae vel persistentes, Pedicelli tres 
lineas longi, sparsi, solitarii, patentes, pubescentes, nudi. Calyx pilis saepius descriptis prae- 
cipue in alabastro aspersus, deinde calvescens et pube pulverea vestitus, quinquoepartitus, 
basi calcaratus, persistens, laciniis aequalibus ovatis obtusis patentibus coloratis lineam 
longis deinde reflexis, calcare laciniis aequilongo obtuso pedicello adnato. Petala quinque, 
calyci inserta, et illius laciniis alterna, ovatá, obtusa, sessilia, calycis lacinias paulo 
superantia, fugacia. Stamina octo, calyci inserta, in una serie disposita, omnia fertilia, 
Filamenta filiformia, libera, aequalia, calyce triplo longiora, apice versus latus externum 
incurva, purpurea, persistentia, Antherae cordato -rubrotundae, dorso medio affixae, 
biloculares, loculis longitudinaliter dehiscentibus, Ovarium superum, globosum, ses- 
sSile, hirsutissimum, uniloculare, uni-biovulatum , ovulis fundo affixis erectis, Stylus e 
basi lateris exterioris ovarii exoriens, filiformis, erectus, stamina superans, basi pubescens, 
Stigma obconicum, nutans, apice truncatum, Drupa (immatura) quatuor lineas longa, obovata, 
obtusa, octosulcata, laeviter compressa, atropurpurea (in sicco), glaberrima aut pilis raris 
adspersa. Epicarpium tenue, vix carnosum, solubile. Nux obovata, laeviter compressa, lon- 
gitudinaliter octosulcata, extus glabra reticulato - venulosa, intus densissime tomentosa, Se- 
men solitarium, in fundo nucis affixum, erectum, cavitate nucis multiplo minus. 
Alia inedita species est: Hirtella elliptica; floribus triandris rarius tetrandris, petalis 
obovatis emarginatis calyce velutino duplo lóngioribus, paniculis axillaribus terminalibus- 
que compositis elongatis pubescentibus, foliis subsessilibus ovato - ellipticis breviter acumi- 
natis supra nitidis subtus pubescentibus, Habitat in Bresilia. 
EXPLICATIO ICONIS IN TABULA LXIX. 
1. Ramus, naturali magnitudine. 2, Alabastrum, 3. Alabastrum longitudinaliter sectum, 4. Flos apertus, 
5. Flos, sine petalis, calycis anteriore parte resecta, 6. Petalum ex alabastro; 7. Pistillum ; 2 — 7 aucta. 8. Dru- 
pa, 9. Nux, 10. Nux longitudinaliter secta; 8, 9, 10 naturali magnitudine, 11. Semen, auctum. 
Me ss 
